_:ne76db249638c4fdab82747eadec44141xb0
<http://schema.org/articleBody>
"\n\nรายการ&nbsp;: ฟุตบอลชาย โอลิมปิก 2020 รอบชิงชนะเลิศ\nแมตช์การแข่งขัน :&nbsp;บราซิล VS สเปน\nวัน/เวลาแข่งขัน&nbsp;: วันเสาร์ที่ 7 สิงหาคม 2564 เวลา 18.30 น.\nสนาม&nbsp;:&nbsp;อินเตอร์เนชันแนล สเตเดี้ยม โยโกฮาม่า\nถ่ายทอดสด&nbsp;:&nbsp;GMM 25\n\n*** หมายเหตุ : ไม่สามารถรับชมได้บนทรูไอดี เนื่องจากลิขสิทธิ์การถ่ายทอด ลูกค้าทรูไอดี สามารถรับชมได้ทางโทรทัศน์ภาคพื้นดินระบบดิจิทัล หรือ ทรูวิชั่นส์ เท่านั้น\nสภาพความพร้อม บราซิล\n\n\"แซมบ้า\" ทีมชาติบราซิล แชมป์เก่าจากโอลิมปิก 2016 ผ่านเข้ามาป้องกันแชมป์ได้ หลังเก็บ 7 แต้มในรอบแรก รั้งอันดับ 1 ของกลุ่ม D จากนั้นก็เฉือนชนะ อียิปต์ 1-0 ในรอบ 8 ทีมสุดท้าย ตามด้วยการยิงจุดโทษเอาชนะ เม็กซิโก 4-1 ในรอบรองชนะเลิศ หลังเสมอกัน 0-0 ใน 120 นาที\nสำหรับสภาพความพร้อมของทีมในเกมนี้ อังเดร ยาร์ดีน กุนซือของทีม&nbsp;จะยังคงมีขุมกำลังแบบเต็มสูบ แกนหลักทุกรายต่างฟิตสมบูรณ์ พร้อมลงสนามกันอย่างครบครัน ซึ่งคาดว่าเขาน่าจะยังคงจัดผู้เล่นตัวจริงชุดเดิมลงทำศึก นำทัพโดย คู่เซนเตอร์อย่าง นิโน่ กับ ดิเอโก้ คาร์ลอส พร้อมด้วย ดานี่ อัลเวส แบ็กขวากัปตันทีมจอมเก๋า ขณะที่แดนหน้ามี ริชาร์ลิซอน หัวหอกจากเอฟเวอร์ตัน เป็นตัวทีเด็ด\n&nbsp;\nสภาพความพร้อม สเปน\n\n\"กระทิงดุ\" ทีมชาติสเปน คว้าแชมป์ของกลุ่ม C ได้สำเร็จ แม้ว่าจะเก็บได้เพียงแค่ 5 แต้มในรอบแรก จากการชนะ 1 เสมอ 2 จากนั้นในรอบ 8 ทีมสุดท้าย พวกเขาก็เอาชนะ ไอวอรี่ โคสต์ 5-2 ในช่วงต่อเวลาพิเศษ หลังเสมอกัน 2-2 ใน 90 นาที ตามด้วยการเฉือนชนะเจ้าภาพ ญี่ปุ่น 1-0 ในช่วงต่อเวลาพิเศษของรอบตัดเชือก&nbsp;ทำให้ผ่านเข้าสู่รอบชิงชนะเลิศได้สำเร็จ\nสำหรับสภาพความพร้อมของทีมในเกมนี้&nbsp;หลุยส์ เด ลา ฟวนเต้ เฮดโค้ชของทีม จะยังคงไม่มี&nbsp;ดานี่ เซบายอส มิดฟิลด์กัปตันทีม และ ออสการ์ มินเกซ่า แบ็กขวาที่ได้รับบาดเจ็บ ขณะที่แกนหลักรายอื่นๆ ยังคงฟิตสมบูรณ์ พร้อมลงสนามกันอย่างพร้อมเพรียง\nแนวรับ 4 คน ประกอบด้วย&nbsp;ออสการ์ กิล, เอริค การ์เซีย, เปา ตอร์เรส และ มาร์ค กูกูเรย่า ส่วนแดนกลางใช้ มิเกล เมริโน่ กับ มาร์ติน ซูบิเมนดี้ คอยคุมจังหวะของเกม โดยมี เปดรี้, ดานี่ โอลโม่ และ ราฟา มีร์ ปั้นเกมรุกให้ มิเกล โอยาร์ซาบัล เป็นตัวจบสกอร์\n&nbsp;\nรายชื่อ 11 ผู้เล่นที่คาดว่าจะลงสนาม\nบราซิล : ซานโต๊ส (GK), ดานี่ อัลเวส, นิโน่, ดิเอโก้ คาร์ลอส, กิเยร์เม อรานา, บรูโน กิมาเรส, ดักลาส ลุยซ์, แอนโทนี, เคลาดินโญ, เปาลินโญ, ริชาร์ลิซอน\nสเปน : อูไน ซิโมน (GK), ออสการ์ กิล, เอริค การ์เซีย, เปา ตอร์เรส, มาร์ค กูกูเรย่า, มิเกล เมริโน่, มาร์ติน ซูบิเมนดี้, เปดรี้, ดานี่ โอลโม่, ราฟา มีร์, มิเกล โอยาร์ซาบัล\n&nbsp;\nฟอร์มการเล่น 5 นัดหลังสุด\nบราซิล\n\n03/07/21 ชนะ เม็กซิโก 0-0&nbsp;(จุดโทษ 4-1)&nbsp;(สนามกลาง, โอลิมปิก 2020)\n31/07/21 ชนะ อียิปต์ 1-0 (สนามกลาง, โอลิมปิก 2020)\n28/07/21 ชนะ ซาอุดิอาระเบีย 3-1 (สนามกลาง, โอลิมปิก 2020)\n25/07/21 เสมอ ไอวอรี่ โคสต์ 0-0 (สนามกลาง, โอลิมปิก 2020)\n22/07/21 ชนะ เยอรมนี 4-2 (สนามกลาง, โอลิมปิก 2020)\n\nสเปน\n\n03/08/21 ชนะ ญี่ปุ่น 0-0 (ต่อเวลา 1-0)&nbsp;(เยือน, โอลิมปิก 2020)\n31/07/21 ชนะ ไอวอรี่ โคสต์ 2-2 (ต่อเวลา 5-2) (สนามกลาง, โอลิมปิก 2020)\n28/07/21 เสมอ อาร์เจนตินา 1-1 (สนามกลาง, โอลิมปิก 2020)\n25/07/21 ชนะ ออสเตรเลีย 1-0 (สนามกลาง, โอลิมปิก 2020)\n22/07/21 เสมอ อียิปต์ 0-0 (สนามกลาง, โอลิมปิก 2020)\n\n&nbsp;\nบทวิเคราะห์\nเกมนี้อาจเรียกได้ว่าเป็น คู่ชิงชนะเลิศในฝันของใครหลายๆ คนเลยก็ว่าได้ เมื่อ 2 ยักษ์ใหญ่ได้โคจรมาพบกันในท้ายที่สุด โดยทั้ง 2 ทีม ต่างก็คาดหวังและมุ่งมั่นที่จะคว้าชัยในศึกโอลิมปิกครั้งนี้ สังเกตได้จากการส่งนักเตะระดับท็อปมากันอย่างคับคั่ง โดยเฉพาะแชมป์เก่าอย่าง บราซิล ที่ตั้งเป้าจะป้องกันแชมป์ไว้ให้ได้\nแม้ในเรื่องของชื่อชั้นนั้น ทั้ง บราซิล และ สเปน จะเป็นทีมระดับแถวหน้าของโลก ทว่ากว่าที่พวกเขาจะผ่านเข้ามาถึงรอบนี้ได้ ทั้ง 2 ทีม ก็ต่างต้องเจองานที่เหนื่อยสุดๆ โดยเฉพาะทัพกระทิงดุ ที่สามารถเอาชนะคู่แข่งได้เพียงแค่เกมเดียวเท่านั้น&nbsp;หากนับแค่ในเวลา 90 นาที\nอย่างไรก็ดี จากฟอร์มการเล่น รวมทั้งศักยภาพของนักเตะ ที่ไม่แตกต่างกันมากนัก ทำให้เชื่อว่าเกมนี้จะเป็นเกมที่สูสีคู่คี่ โดยรูปเกมอาจจะออกมาแบบค่อนข้างอึดอัด เนื่องจากต่างฝ่ายก็น่าจะมาเล่นแบบเน้นปลอดภัยไว้ก่อน แต่ทว่าประตูแรกที่จะเกิดขึ้นนั้น จะส่งผลต่อรูปแบบการเล่นเป็นอย่างยิ่งเลยทีเดียว ซึ่งสุดท้ายแล้ว ยังเชื่อว่าทัพแซมบ้า ดูมีภาษีดีกว่านิดๆ ที่จะรักษาบัลลังก์แชมป์เอาไว้ได้ พร้อมหยิบเหรียญทองมาคล้องคอตัวเองได้อีกสมัย\n&nbsp;\nสกอร์ที่คาด\nบราซิล 1-0 สเปน\n&nbsp;\n\"เอกกี้รีพอร์ต\"\n\n\nข่าวที่เกี่ยวข้อง\n\nแชมป์สมัยแรก! แข้งสาวแคนาดา ดวลเป้าชนะ สวีเดน 3-2 ซิวเหรียญทองฟุตบอลหญิง โอลิมปิก\nโปรแกรมกีฬาโอลิมปิก 2020 ตารางแข่งนักกีฬาไทย พร้อมช่องถ่ายทอดสด\n\n&nbsp;\nดูสดฟรี!! ฟุตบอลพรีเมียร์ลีก ทุกสัปดาห์ พร้อมกีฬาชั้นนำระดับโลกแบบจัดเต็ม ต้อง App TrueID เท่านั้น\nรวมข้อมูลแก้ไขปัญหาการใช้งาน รับชม หรือโปรโมชันกิจกรรมต่างๆ &gt;&gt; คลิกที่นี่\nอัพเดทข่าว ผลบอล พรีเมียร์ลีก แบบทันใจ พร้อมวิเคราะห์คู่เด่นในรอบสัปดาห์ ส่งถึงมือคุณคลิกเลย!! bit.ly/2PsYXMG หรือ กด *301*32# โทรออก"
<https://sport.trueid.net/detail/N2XBpJMy77xn>